La Bibia piemontèisa/Testament Vej/Salm/Salm 15


Ij Salm

15. Chi ch’a sarà col ch’it arseivras an toa ca? 

'Cost Salm a descriv le qualità dël caràter ch'a l'ha da avej la përsona ch'a-j sarà acordà d'intré a la presensa 'd Nosgnor. 

Un Salm ëd David. Nosgnor! Chi ch’a sarà col ch’it arseivras an toa ca? Chi ch’a podrà drissé soa tenda dzora 'd toa santa montagna? Coj ch’a vivo ‘d manera onorà e ch’a pràtico la giustissia, coj ch’a diso la vrità tal com a l’han ant ël cheur. Coj ch’as arfudo dë spantié ‘d maldicense, ch’a faso nen ëd mal a sò pròssim o ch’a ofendo ij sò amis; Coj ch’a veulo avèj gnente da fé con coj ch’a l’è ciàir ch’a son dij malfasent, ma ch’a onoro coj ch’a l’han timor ëd Dio, e che manten-o soe promësse ‘dcò cand ch’a-j conven nen. Coj ch’a prësto ij sò dné sensa ciamé d’anteresse, e ch’a peulo pa esse catà për fé condané ij nossent. Ëd gent parèj a l’é cola ch’a sarà mai dësbogià.

Nòte 

Bibia
Testament Vej
Salm